APSTIPRINU

|  |
| --- |
| Līvānu novada domes priekšsēdētājs1. Vaivods

\_\_\_\_\_\_\_\_\_\_\_\_\_\_\_\_2018. gada \_\_\_. augusts |
|  |

**KĀZU MUZIKANTU FESTIVĀLS**

**NOLIKUMS**

Kopš 1996.gada, Rožupes kultūras nams, katru gadu augusta mēnesī, rīko kāzu muzikantu festivālu. Desmit gadus šis saiets tika saukts par “Danču muzikantu saiets". Šī gada festivāla tēma - kāzu jubilejas!

Ar Līvānu novada domes un sponsoru finansiālu atbalstu, Rožupes estrāde uzņem jaunus un pieredzējušus kāzu muzikantus, kuri sacenšas konkursā, izrāda savu dziedāt prasmi un muzicēšanu. Festivāls popularizē kāzu tradīcijas un kultūras savdabīgo raksturu, sniedz atbalstu jaunajiem autoriem un izpildītājiem, kā arī pozicionē Līvānu novadu kā kultūras identitātes nesēju un atbalstītāju.

**Organizatori**

Līvānu novada Kultūras centrs ar struktūrvienību Rožupes kultūras nams, Rožupes pagasta pārvalde.

**Norises vieta un laiks**

Festivāls notiek 2018. gada 17. augustā, no plkst. 20:00, Līvānu novada Rožupes estrādē.

**Mērķis**

Popularizēt kāzu tradīciju un kultūras identitāti, sniegt atbalstu jaunajām mūziķu grupām un izpildītajiem, sekmēt tradicionālo kultūras vērtību saglabāšanu un tautas jaunrades attīstību. *Likums par pašvaldībām 15. pants 5. punkts Rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību.*

**Uzdevumi**

* Apzināt mūziķus un mūziķu grupas, kuri ir kāzu muzikanti un atbilst šī nolikuma prasībām.
* Organizēt koncerta - konkursa norisi no plkst. 20:00 un veikt grupu apbalvošanu saskaņā ar nolikumu.
* Organizēt skatītāju balsošanu – simpātijas noteikšanu koncerta norises laikā.
* Nodrošināt radošas aktivitātes ģimenēm.
* Veidot Līvānu novada un muzikantu savstarpējo sadarbību, veicināt grupu savstarpējo sadarbību un komunikāciju.

**Dalības noteikumi**

1. Festivāla koncertā - konkursā aicinām piedalīties akustiski muzicējošas grupas (izpildījums festivāla ir tikai “dzīvajā”, bez fonogrammām, sastāvā līdz septiņiem cilvēkiem), vokāli instrumentālie ansambļi, mūziķu kopprojekti un mūziķu grupas (sastāvā līdz septiņiem cilvēkiem), kuri:
* piekrīt festivāla mūziķu nolikumam (1.pielikums);
* elektroniski iesūta pasākuma rīkotājiem aizpildītu anketu (2.pielikums), vai ir reģistrējušies organizatoru izveidotajā tiešsaistē līdz sestdienai, 2018. gada 11.  augustam, plkst. 16:00 uz e-pastu: sanita.pinupe@gmail.com;
* līdz 2018. gada 15. augustam ir saņēmuši organizatoru apstiprinājumu dalībai.
1. Tirdzniecībai pasākuma norises vietā (estrādes teritorijā), var pieteikties līdz 2018. gada 14. augustam. Pieteikšanās tirdzniecībai noris saskaņā ar 2013. gada 28. marta Līvānu novada domes saistošajiem noteikumiem Nr.7 “Par tirdzniecību publiskās vietās un tirgus statusa piešķiršanas kārtību Līvānu novadā”. Ar tiem var iepazīties: www.livani.lv.

**Sabiedriskās kārtības nosacījumi**

* Grupas vadītājs ir atbildīgs par to, lai viņa vadītā kolektīva dalībnieki pasākuma laikā ievērotu kārtības noteikumus (3. pielikums), sabiedrībā pieņemtās uzvedības normas un rūpētos par savu drošību.
* Katrs pasākuma dalībnieks pasākuma laikā darbojas atbilstoši programmai, ko ir noteikuši organizatori. Organizatori patur tiesības mainīt festivāla programmu, ja rodas kādi šķēršļi, kuri liedz īstenot plānoto.

**Informācija par pasākumu un tā norisi**

* Koordinatore:

Sanita Pinupe, tālr. 26058951, e-pasts: sanita.pinupe@gmail.com

* Organizatoru sociālo tīklu lapās: [www.facebook.com/kclivani](http://www.facebook.com/kclivani);
* Organizatoru mājaslapas: [www.livani.lv](http://www.livani.lv), [www.kclivani.lv](http://www.kclivani.lv)

Rožupes pagasta kultūras nama vadītāja: S. Pinupe

1. pielikums

pie Kāzu muzikantu festivāla

nolikuma

**Kāzu muzikantu festivāla dalībnieku nolikums**

Kāzu muzikantu festivāla koncerts notiek 2018. gada 17. augustā Līvānu novada Rožupē, brīvdabas estrādē.

Festivāla koncertā - konkursā aicinām piedalīties akustiski muzicējošas grupas (izpildījums festivāla ir tikai “dzīvajā”, bez fonogrammām, sastāvā līdz septiņiem cilvēkiem), vokāli instrumentālie ansambļi, mūziķu kopprojekti un mūziķu grupas (sastāvā līdz septiņiem cilvēkiem).

Nosacījumi dalībai:

* mūziķu grupa ir bijuši kāzu muzikanti vismaz vienās kāzās;
* uzstāšanās laikā visas dziesmas tiek izpildītas latviski vai latgaliski, atspoguļojot festivāla tēmu – Kāzu jubilejas;
* kopējais uzstāšanās ilgums koncertā līdz 10 min.;
* dziesmu pavadījumam izmanto akustiskos un/vai elektriskos mūzikas instrumentus;
* priekšnesumam jābūt mākslinieciski augstvērtīgam, jāatspoguļo grupas identitāte un grupas kopējais tēls;
* pēc festivāla koncerta – konkursa norises, grupa, kas iegūst festivāla balvu, nodrošina balles muzikālo noformējumu vienas stundas apmērā. **Ja muzikantu grupa, pēc savas uzstāšanās, nesaskaņojot ar organizatoru, atstāj notikuma vietu, tad godalgotā vieta un naudas balva tiek anulēta**;
* dalībniekiem skaņas pārbaude un uzstāšanās secība notiek pēc iepriekš sastādīta grafika;
* pieteikuma anketu jāiesūtīta elektroniski līdz 2018. gada 11. augustam, plkst. 16:00 uz e-pastu: sanita.pinupe@gmail.com vai jāreģistrējas organizatoru izveidotajā tiešsaistē, kas ir publicēta organizatoru mājaslapās un sociālajā tīklā facebook.com;
* festivāla rīkotāji izvērtē iesniegtos pieteikumus un līdz 2018. gada 14. augustam nosūta apstiprinājumu vai noraidījumu dalībai koncertā uz pieteikuma anketā norādīto e-pastu.

Konkursa norise:

* Uzstāšanās secība tiek izlozēta 15. augustā. Izlozi veic organizatori, un publicē vietnēs facebook.com un [www.kclivani.lv](http://www.kclivani.lv);
* Pasākuma laikā skatītāji vērtēs grupu uzstāšanos;
* Balva un tituls “Kāzu muzikants 2018” tiks pasniegta grupai, kura skatītāju balsojumā iegūs vislielāko balsu skaitu. Grupa iegūs naudas balvu 300 eiro apmērā, kas tiek piešķirta bezskaidras naudas norēķinu veidā, veicot pārskaitījumu 10 dienu laikā uz grupas norādīt bankas kontu. Nodokļu nomaksa tiek veikta no festivāla organizatoru puses.

Festivāla rīkotāji dalībniekiem nodrošina:

* apskaņošanu saskaņā ar iesūtīto raideri;
* teritorijas apsardzi;
* risina ar autortiesībām saistītos jautājumus;
* iekļauj informāciju par dalībniekiem ar festivālu saistītajās publikācijās masu medijos.

Svarīga informācija par Festivālu:

* organizatori ir tiesīgi lūgt atstāt norises vietu un aizliegt piedalīties festivālā grupām, kuru dalībnieki pirms uzstāšanās ir alkoholisko vai narkotisko vielu reibumā un neievēro festivāla nolikumu.;
* festivāls notiek brīvā dabā;
* ir iespējamas telšu vietas.

Rīkotāji: Rožupes pagasta kultūras nams, Līvānu novada dome. Kontaktpersonas: Sanita Pinupe 26058951, e-pasts: sanita.pinupe@gmail.com.

Informācija par festivālu, nolikums, pieteikuma anketas: [www.kclivani.lv](http://www.kclivani.lv); [**www.livani.lv**](http://www.livani.lv)**.**

2. pielikums

pie Kāzu muzikantu festivāla

nolikuma

PIETEIKUMA ANKETA

Pieteikšanās festivālam līdz 2018. gada 11. augustam, plkst. 16:00 uz e-pastu: sanita.pinupe@gmail.com

|  |  |
| --- | --- |
| Nosaukums  |  |
| Darbības vieta |  |
| Dibināšanas gads |  |
| Aptuvenais skaits, cik kāzās grupa spēlējusi |  |
| Kontaktpersona |  |
| Kontakttālrunis, e-pasts |  |

**Grupas sastāvs** (*Tabulu var turpināt atbilstoši informācijas apjomam*)

|  |  |
| --- | --- |
| **Vārds, Uzvārds** | **Instruments/-i** |
|  |  |
|  |  |

**Uzstāšanās tehniskais raideris** (*Tabulu var turpināt atbilstoši informācijas apjomam*)

|  |  |  |
| --- | --- | --- |
| **Vienība** | **Skaits** | **Piezīmes** |
| Mikrofons vokālam |  |  |
| Mikrofons instrumenta apskaņošanai |  |  |
| Vads elektroakustiskajai ģitārai |  |  |
| Ģitāras kombis |  |  |
| Basģitāras kombis |  |  |
| Bungu komplekts (ar bungu šķīvjiem) |  |  |
| Taustiņinstrumenta izejas parametri |  |  |
| Krēsli, citi rekvizīti |  |  |
|  |  |  |

**Repertuārs, ko piedāvājat koncertam:**

|  |  |  |
| --- | --- | --- |
| **Dziesmas nosaukums** | **Mūzikas autors** | **Teksta autors** |
|  |  |  |
|  |  |  |

**Dalībnieka apraksts**: izveidošanas gads, muzicēšanas stils, lielākie sasniegumu, u.c. Lūdzam pievienot 2 – 3 fotogrāfijas.

*Informācija tiks izmantota festivāla publikācijās un piesakot izpildītāju koncertā.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Plānotā nokļūšana:**

Transports (sabiedriskais, privātais), transporta vienību skaits:

Valsts autotransporta zīmes numurs (nepieciešams iebraukšanas atļaujas sagatavošanai):

Maršruts (\_\_\_\_\_\_\_ - Rožupe - \_\_\_\_\_\_\_\_\_\_):

Attālums kilometros (uz vienu pusi):

Iesniedzot pieteikuma anketu, izpildītājs piekrīt Kāzu muzikantu festivāla nolikumam, apliecina tā ievērošanu Festivāla norisēs, kā arī neiebilst, ka dalībnieka uzstāšanās tiek filmēta un fotografēta, uzņemtais audio, foto, video materiāls tiek publiskots.

3. pielikums

pie Kāzu muzikantu festivāla

nolikuma

**Kāzu muzikantu festivāla**

**kārtības noteikumi**

**VISPĀRĪGIE NOTEIKUMI:**

1. Ar savu klātbūtni festivāla teritorijā apmeklētājs apliecina, ka piekrīt drošības noteikumiem un apņemas tos ievērot, kā arī piekrīt, ka svētku norises laikā viņš var tikt fotografēts un filmēts un viņa attēls var tikt izmantots komerciālos un reklāmas nolūkos bez atlīdzības un autortiesību piemērošanas.
2. Organizatoram ir tiesības neielaist svētku norises teritorijā vai izraidīt no tās apmeklētājus, kuru uzvedība traucē/var traucēt svētku norisei vai apdraudēt citu apmeklētāju drošību un kuri neievēro noteikumus vai jebkurus citus organizatoru norādījumus un rīkojumus.
3. Pasākuma apmeklētājiem ir pienākums ievērot visus organizatoru norādījumus un rīkojumus, kas saistīti ar svētku norisi un kārtības nodrošināšanu, arī tādus, kas nav minēti šajos noteikums, bet ir darīti zināmi festivāla norises laikā.
4. Pasākuma rīkotājiem un apmeklētājiem ir pienākums saudzēt dabu un rūpēties par tīrību un tās uzturēšanu svētku norises vietā; atkritumus izmest tiem paredzētajās atkritumu tvertnēs.
5. Apmeklētāji ir aicināti izvairīties traucēt svētku norises vietas tuvumā esošo māju iedzīvotājus.
6. Bērniem līdz 7 gadu vecumam obligāti jābūt pieaugušā vai vismaz 13 gadus sasniegušas personas pavadībā.
7. Bērni no 7 līdz 16 gadu vecumam bez vecāku vai pilngadīgu personu klātbūtnes var uzturēties pasākuma vietā no plkst.6 līdz 22. Pārejā laikā, t.i. no plkst. 22.00 līdz 6.00 bērniem no 7 līdz 16 gadu vecumam obligāti jābūt vecāku vai viņu pilnvarotas personas klātbūtnē.
8. Jautājumu un neskaidrību gadījumā – griezties pie pasākuma darbiniekiem, un viņi centīsies Jums palīdzēt.

**NOTEIKUMI PASĀKUMA NORISES TERITORIJĀ**

Teritorijā atļauts piedalīties visos svētku pasākumos un koncertos, iekļūstot visās norises zonās, kas pieejamas apmeklētājiem (izņemot speciālās zonās).

**Pasākuma norises teritorijā aizliegts:**

1. lietot atklātu uguni (tai skaitā sveces, grilus, eļļas lampas, lāpas u.tml.);
2. lietot, pārdot un uzglabāt narkotiskās vielas;
3. ievest dzīvniekus;
4. veikt komercdarbību festivāla teritorijās, iepriekš to rakstiski nesaskaņojot ar pasākuma organizatoriem;
5. veikt jebkādu preču vai pakalpojumu reklamēšanu, piedāvāšanu vai izplatīšanu, iepriekš to rakstiski nesaskaņojot ar pasākuma organizatoru;
6. dalībniekiem, kas jaunāki par 18 gadiem, – iegādāties alkoholu un cigaretes;
7. apmeklētājiem, kuri jaunāki par 16 gadiem laika posmā no 22:00 līdz 08:00 uzturēties festivāla teritorijā bez vecāku vai pieaugušā uzraudzības;
8. ar savu uzvedību apdraudēt citu apmeklētāju drošību un veselību;
9. peldēties naktī.

**Teritorijā aizliegts ienest:**

1. narkotikas;
2. lielgabarīta priekšmetus;
3. citus priekšmetus, kas var apdraudēt citu apmeklētāju ērtības vai drošību (piemēram, ieročus, sprāgstvielas, nažus, gāzes baloniņus, stikla priekšmetus utml.).

**Organizatori neuzņemas atbildību par:**

1. traumām, kuras apmeklētāji guvuši pasākuma laikā;
2. personīgo mantu bojājumiem, kā arī pazudušām vai nozagtām mantām – īpaši iesakām pasākuma teritorijā neienest dārgas un neaizvietojamas lietas;
3. teritorijā tirgoto ēdienu, dzērienu u.c. preču vai sniegto pakalpojumu kvalitāti – par to pilnu atbildību uzņemas pakalpojuma sniedzējs;
4. valsts iestāžu vai institūciju veiktajām darbībām pasākuma norises laikā un teritorijā.

**Organizatoriem ir tiesības:**

1. bez iepriekšēja brīdinājuma mainīt pasākuma programmu un mākslinieku uzstāšanās laikus;
2. neielaist teritorijā vai izraidīt no teritorijas apmeklētājus, kuru uzvedība varētu traucēt pasākuma norisei un/vai apdraudēt citu apmeklētāju drošību;
3. organizatoram ir tiesības atteikt pārdot alkoholiskus dzērienus personām, kuras atrodas alkoholisko vielu reibumā un var apdraudēt sevi vai citus pasākuma apmeklētājus.

**OFICIĀLĀ AUTO STĀVVIETA**

1. Autostāvvieta ir izveidota pļavā, tādēļ brauciet uzmanīgi, lai nesabojātu savu automašīnu!
2. Organizatori neuzņemas atbildību par automašīnām un tajās atstātajām mantām, tādēļ neatstājiet mantas redzamā vietā, kā arī vērtīgas lietas ņemiet sev līdzi!